oliverkinch/danmarks-statistik huggingface dataset:
Firmaernes samlede salg steg i marts

15. maj 2023

Firmaernes samlede salg ekskl. energi steg 2,5 pct. fra februar til marts, mens det indenlandske salg steg 0,1 pct. I hele første kvartal 2023 faldt det samlede salg ekskl. energi med 3,0 pct. i forhold til fjerde kvartal 2022, mens indenlandsk salg faldt 1,3 pct. Salget er korrigeret for normale sæsonudsving og effekten af handelsdage. Statistikken opgøres i løbende priser, hvorfor prisudviklingen også har betydning for resultaterne.

Firmaernes køb og salg  marts 2023

15. maj 2023 - Nr. 168

Hent som PDF

Næste udgivelse: 15. juni 2023

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Afdæmpet BNP-vækst i første kvartal

15. maj 2023

BNP-indikatoren peger på en afdæmpet stigning i BNP på 0,3 pct. i første kvartal af 2023, når der korrigeres for prisstigninger og sæsonbevægelser. Den positive vækst for kvartalet var bl.a. drevet af fremgang i industrien og forsyningsbrancher, der inkluderer virksomheder beskæftiget inden for el, gas, vand og varme. Modsat bidrog bygge- og anlægsbranchen negativt og var af den grund med til at dæmpe kvartalsvæksten i BNP. Den historiske fremgang, der har været på arbejdsmarkedet de seneste to år, fortsatte ind i 2023, hvor beskæftigelsesindikatoren peger på en stigning på 0,4 pct. i den samlede beskæftigelse i første kvartal. Læs mere om usikkerhed ved denne opgørelse af BNP-indikatoren under Særlige forhold.

BNP-indikator  1. kvt. 2023

15. maj 2023 - Nr. 170

Hent som PDF

Næste udgivelse: 15. august 2023

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Fortsat faldende prisstigninger på årsbasis

15. maj 2023

Det samlede producentprisindeks for varer steg i april 2023 med 1,5 pct. i forhold til samme måned sidste år. Årsstigningen i producentprisindekset er 2,3 procentpoint mindre end i sidste måned, hvor indekset steg med 3,8 pct. Importprisindeks for varer er i samme periode steget med 2,0 pct. Stigningen i importprisindekset er 1,5 procentpoint mindre end i sidste måned, hvor indekset på årsbasis steg med 3,5 pct.

Producent- og importprisindeks for varer  april 2023

15. maj 2023 - Nr. 169

Hent som PDF

Næste udgivelse: 15. juni 2023

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Indikator tyder på uændret ledighed i april

12. maj 2023

Ledighedsindikatoren viser et lille fald i ledigheden på 200 personer fra marts til april. Faldet skyldes 300 flere ledige på dagpenge og 500 færre ledige på kontanthjælp. Tallene er omregnet til fuldtidsledige og er sæsonkorrigerede.

Ledighedsindikator  april 2023

12. maj 2023 - Nr. 166

Hent som PDF

Næste udgivelse: 12. juni 2023

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Største godsmængder i danske havne i 13 år

12. maj 2023

I 2022 blev der langet 97,2 mio. ton gods over de danske kajanlæg. Det er en stigning på 2 pct. sammenlignet med året før, og den største godsmængde de danske havne har håndteret siden 2008, hvor der gik 106,1 mio. ton gods igennem de danske havne. Der var en stigning i antallet af anløb af lastskibe på 2 pct. i 2022 sammenlignet med 2021, så antallet af anløb i 2022 var 19.613. Samtidig var der en tendens til at skibene var større. Således anløb 1.580 fragtskibe over 25.000 BT danske havne i 2022, som var en stigning på 61 pct. i forhold til 2021. Passagertransporten med skib er med 29,9 mio. passagerer i 2022 fortsat under niveauet i 2019 på 32,7 mio. passagerer trods en stor stigning på 34 pct. i forhold til 2021.

Skibsfart (år)  2022

12. maj 2023 - Nr. 165

Hent som PDF

Næste udgivelse: 14. maj 2024

Alle udgivelser i serien: Skibsfart (år)

Kontakt

Heidi Sørensen, tlf. 24 79 86 81

Peter Ottosen, tlf. 30 42 91 91

Kilder og metode

Oplysningerne er ikke sæsonkorrigerede.

Vis hele teksten »
« Minimer teksten
Statistik­dokumentation

Passager- og færgefart i danske havne

Skibsfarten på danske havne
Byggeaktiviteten faldt yderligere i første kvartal

12. maj 2023

Ændret 12. maj 2023 kl. 09:45

Fejl i årstallene i venstre del af første figur. Årstallene er rettet.

Vis hele teksten »
« Minimer teksten

Første kvartal 2023 viste et fald i tilladt, påbegyndt og fuldført byggeri sammenlignet med fjerde kvartal 2022. Etagearealet af tilladt byggeri i fjerde kvartal 2022 lå på 1,74 mio. m2, men faldt til 1,46 mio. m2 i første kvartal af 2023. I samme periode faldt etagearealet af påbegyndte byggeri fra 1,69 mio. m2 til 1,47 mio. m2. Etagearealet af fuldførte byggerier viste et næsten lige så stort fald fra 2,32 mio. m2 til 2,17 mio. m2. Alle tal er korrigeret for normale sæsonudsving. Herudover er der korrigeret for forsinkede registreringer i BBR, hvilket primært påvirker det påbegyndte byggeri og i mindre grad det tilladte og fuldførte byggeri.

Byggeaktivitet  1. kvt. 2023

12. maj 2023 - Nr. 167

Hent som PDF

Næste udgivelse: 6. september 2023

Alle udgivelser i serien: Byggeaktivitet

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten
Næsten 5 mio. overnatninger i første kvartal

11. maj 2023

I første kvartal af 2023 var der i faktiske tal næsten 5 mio. overnatninger på hoteller, feriecentre, vandrerhjem og campingpladser. Det er en stigning på 23 pct. sammenlignet med første kvartal sidste år. Turisterne har i årets første tre måneder især overnattet på hoteller, hvor der i alt var 3,3 mio. overnatninger. Af de samlede hotelovernatninger blev 1,8 mio. foretaget med ferie som formål, mens 1,5 mio. blev foretaget som forretningsrejse. I løbet af de sidste 20 år er andelen af forretningsrejsende i første kvartal faldet fra ca. 65 pct. til 45-50 pct. af hotelovernatningerne. Den modsatte udvikling ses i ferieovernatningerne, der er gået fra en andel på ca. 30 pct. af overnatningerne på hoteller i 2004 til ca. 50 pct. i 2023. De samlede hotelovernatninger i første kvartal er mere end fordoblet de sidste 20 år.

Overnatninger på hoteller, feriecentre, campingpladser og vandrerhjem mv.  marts 2023

11. maj 2023 - Nr. 163

Hent som PDF

Næste udgivelse: 9. juni 2023

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Museerne havde 17,9 mio. gæster i 2022

11. maj 2023

Museernes udstillinger blev besøgt 15,6 mio. gange i 2022, hvilket er på niveau med 2019. Museerne tilbyder også andet end besøg i deres udstillinger, fx i deres caféer, haver eller parker. I 2022 var der 2,3 mio. gæster på museerne, der ikke besøgte udstillingen. Dermed var der i alt 17,9 mio. besøgende på museerne. Det svarer til, at hver borger besøgte et museum tre gange sidste år.

Museer  2022

11. maj 2023 - Nr. 164

Hent som PDF

Næste udgivelse: 14. maj 2024

Alle udgivelser i serien: Museer

Kontakt

Christian Max Gustaf Törnfelt, tlf. 21 63 60 20

Kilder og metode

Museumsstatistikken omfatter alle statsanerkendte museer (godkendt af Kulturarvsstyrelsen jf. museumsloven) og statsejede museer. Derudover indeholder opgørelsen en række museer, der er ejet af en museumsforening eller i privateje. De zoologiske anlæg, botaniske haver og akvarier indberetter tilsvarende årlige oplysninger.

Vis hele teksten »
« Minimer teksten
Statistik­dokumentation

Museer

Del sidens indhold
Uændret bilsalg i april i forhold til marts

10. maj 2023

Der blev registreret 13.800 nye personbiler i april opgjort i sæsonkorrigerede tal, og det er 0,4 pct. færre end i marts. Tilgangen til husholdningerne var 4,5 pct. lavere end i marts, mens den var 4,8 pct. højere i erhvervene. Det samlede antal registreringer af nye biler i februar-april 2023 var 7,2 pct. højere end i november 2022 - januar 2023. I husholdningerne var stigningen på 14,8 pct., mens tilgangen i erhvervene faldt med 0,7 pct. Der er i denne artikel fokus på udviklingen i elbilernes vægt, batterikapacitet og rækkevidde.

Nyregistrerede motorkøretøjer  april 2023

10. maj 2023 - Nr. 160

Hent som PDF

Næste udgivelse: 9. juni 2023

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Aftagende inflation for sjette måned i træk

10. maj 2023

I april 2023 steg det samlede forbrugerprisindeks med 5,3 pct. i forhold til samme måned året før. I marts var den tilsvarende stigning 6,7 pct. Det er sjette måned i træk, at årsstigningen i forbrugerprisindekset falder. Den lavere inflation i april i forhold til marts skyldes i høj grad prisændringer på elektricitet, fødevarer og gas. Selvom inflationen er aftagende, er den stadig på et højt niveau, hvilket skyldes høje prisstigninger inden for både varer og tjenester. Varer er i gennemsnit steget 5,3 pct. det seneste år, hvilket især skyldes prisstigninger på fødevarer. Tjenester er steget 5,0 pct. det seneste år, hvilket bl.a. skyldes prisstigninger på restaurant- og cafebesøg. Selvom det, der især trækker ned i inflationen i forhold til sidste måned, er grupper af produkter, der ikke indgår i kerneinflationen (forbrugerprisindekset ekskl. energi og ikke-forarbejdede fødevarer), er kerneinflationen alligevel faldet til 6,1 pct. i april fra 6,4 pct. i marts. Faldet i kerneinflationen skyldes særligt at tobak samt nye biler og møbler trækker mindre op i kerneinflationen i april i forhold til sidste måned.

Forbruger- og nettoprisindeks  april 2023

10. maj 2023 - Nr. 161

Hent som PDF

Næste udgivelse: 12. juni 2023

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Fortsat fødselsunderskud

10. maj 2023

Antallet af levendefødte var i første kvartal 2023 13.965 børn, hvilket er 2 pct. færre end i første kvartal 2022. I samme periode døde 15.215 personer, hvilket er 4 pct. færre end i første kvartal 2022. Samlet set resulterede denne fordeling i et fødselsunderskud på 1.250 personer i første kvartal 2023. Både antallet af fødte og døde veksler hen over året, dog med en gennemgående tendens til et generelt højt antal fødte i tredje kvartal.

Befolkningens udvikling  1. kvt. 2023

10. maj 2023 - Nr. 162

Hent som PDF

Næste udgivelse: 11. august 2023

Alle udgivelser i serien: Befolkningens udvikling

Kontakt

Connie Østberg, tlf. 23 60 19 14

Lisbeth Greve Harbo, tlf. 20 58 64 08

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen
Tjenester trækker eksporten op i marts

9. maj 2023

I marts steg den samlede eksport af varer og tjenester med 1,7 pct. til 158 mia. kr., hvilket skyldes en stigning i eksporten af tjenester. Den samlede import steg med 1,6 pct. til 133 mia. kr. Den samlede eksport er over de seneste tre måneder faldet med 2,8 pct., mens importen er faldet med 6,4 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  marts 2023

9. maj 2023 - Nr. 159

Hent som PDF

Næste udgivelse: 9. juni 2023

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Fortsat høj industriproduktion trods fald i marts

8. maj 2023

Ændret 08. maj 2023 kl. 09:30

Fejl i månedsangivelse i tabel 1: Feb. - mar. rettet til Jan. - mar.

Vis hele teksten »
« Minimer teksten

Industriens samlede produktion faldt 2,3 pct. i marts. Produktionen kan svinge en del på månedsbasis, og set over hele første kvartal 2023 er produktionen steget med 3,3 pct. i forhold til det foregående kvartal. Faldet i produktionen i marts var trukket af medicinalindustrien. Ses der bort fra denne branche, steg industriens produktion med 1,6 pct. i marts. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling. I forhold til marts 2022 er produktionsindekset steget med 9,7 pct. i ikke-sæsonkorrigerede tal.

Industriens produktion og omsætning  marts 2023

8. maj 2023 - Nr. 157

Hent som PDF

Næste udgivelse: 7. juni 2023

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Færre konkurser i april end i marts

8. maj 2023

Der var 239 erklærede konkurser i april blandt aktive virksomheder, når der korrigeres for normale sæsonudsving, og det er 13,2 pct. færre end i marts. Konkurserne medførte 1.114 tabte job (omregnet til fuld tid) i faktiske tal, hvilket er 49,9 pct. færre end i marts. I perioden februar-april var antallet af konkurser i aktive virksomheder 1,2 pct. lavere end i perioden november-januar, mens jobtabet var 23,2 pct. højere. Konkurser blandt de aktive virksomheder, der har fået momslån (momslånene 1, 2 og 3), udgjorde 42,1 pct. af det faktiske antal konkurser i de aktive virksomheder i perioden januar 2022 - april 2023. Det var 1.645 ud af 3.912 konkurser. Der er i denne artikel fokus på udviklingen i antallet af konkurser i aktive virksomheder inden for udvalgte branchegrupper siden 2009.

Konkurser  april 2023

8. maj 2023 - Nr. 158

Hent som PDF

Næste udgivelse: 7. juni 2023

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Niveauet for tvangsauktioner er fortsat lavt

4. maj 2023

Med 130 tvangsauktioner i april mod 143 måneden før, faldt antallet af bekendtgjorte tvangsauktioner med 9 pct., når der korrigeres for normale sæsonudsving. For tre-måneders perioden februar-april er det samlede antal tvangsauktioner 420, hvilket er en stigning i forhold til den foregående periode november 2022 - januar 2023, hvor der var 360 tvangsauktioner. Stigningen skal dog ses i lyset af de rekordlave antal tvangsauktioner, der var i årene 2021 og 2022.

Tvangsauktioner  april 2023

4. maj 2023 - Nr. 156

Hent som PDF

Næste udgivelse: 6. juni 2023

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Størst vækst i de mellemstore virksomheder

3. maj 2023

I 2021 var der 328.500 reelt aktive virksomheder i Danmark. Der var tale om en samlet stigning på 5.750 firmaer, svarende til 1,8 pct., i forhold til året før. Antallet af beskæftigede (omregnet til fuldtidsansatte) voksede med næsten 64.000, svarende til 2,8 pct., fra 2.288.000 i 2020 til 2.352.000 i 2021. Antallet af virksomheder og ansatte steg inden for alle størrelsesgrupper. Den største relative vækst, målt på både antal firmaer og antal ansatte, var i de mellemstore virksomheder med 50-249 ansatte. Antallet af ansatte steg med 13.000, svarende til 3,5 pct., mens antallet af firmaer steg med 120 svarende til 3,1 pct.

Generel firmastatistik  2021

3. maj 2023 - Nr. 153

Hent som PDF

Næste udgivelse: 14. juni 2024

Alle udgivelser i serien: Generel firmastatistik

Kontakt

Julie Cathrine Krabek Sørensen, tlf. 23 66 46 60

Kilder og metode

Generel Firmastatistik omfatter alle reelt aktive firmaer, således indgår hobbylignende firmaer med ingen eller ringe aktivitet ikke i statistikken. At statistikken er afgrænset til reelt aktive firmaer betyder, at kun firmaer med et aktivitetsniveau, der modsvarer en arbejdsindsats på mindst 0,5 årsværk, er omfattet

Vis hele teksten »
« Minimer teksten
Statistik­dokumentation

Generel firmastatistik
Markant stigning i erhvervslivets overskud i 2021

3. maj 2023

Erhvervslivets resultat før selskabsskat steg med 231 mia. kr. i 2021 i forhold til året før. Det er en stigning på 55 pct., og det er bemærkelsesværdigt, at 10 virksomheder tilsammen stod for over halvdelen af stigningen. Den høje koncentration kan også ses i den branchemæssige opdeling, hvor de største stigninger i resultatet før skat var inden for transport med 79 mia. kr. og Erhvervsservice mv. med 50 mia. kr. Det samlede resultat før selskabsskat var på 655 mia. kr., heraf steg det ordinære resultat med 166 mia. kr. til 476 mia. kr., mens de finansielle nettoindtægter steg med 65 mia. kr. til 179 mia. kr.

Regnskabsstatistik for private byerhverv  2021

3. maj 2023 - Nr. 155

Hent som PDF

Næste udgivelse: 14. juni 2024

Alle udgivelser i serien: Regnskabsstatistik for private byerhverv

Kontakt

Jeppe Strandgaard Herring, tlf. 24 44 43 06

Mads Tygesen, tlf. 

Kilder og metode

For regnskabsåret 2022 blev der udsendt et spørgeskema til en stikprøve på ca. 9.000 firmaer inden for det private erhvervsliv, herunder til alle firmaer med mindst 50 ansatte. Desuden anvendes oplysninger fra Erhvervs-registeret, SKAT og selskabernes årsrapporter. Bemærk at statistikken kun omfatter markedsaktivitet, dvs. statistikken omfatter ikke firmaer inden for offentlig forvaltning og service mv. Beløbene opgøres i løbende priser. Værditilvækst (pct.) er værditilvækst i pct. af summen af omsætning og andre driftsindtægter. Bruttoavance er bruttofortjeneste i pct. af omsætning. Bruttofortjenesten beregnes som omsætning minus vareforbrug og køb af lønarbejde og underentrepriser. Soliditetsgraden er et udtryk for forholdet mellem egenkapitalen og aktivernes sum. Overskudsgraden er målt som ordinært resultat i pct. af driftsindtægter og omfatter kun ikke-personligt ejede firmaer. Egenkapitalens forrentning er målt som resultat efter selskabsskat i pct. af den gennemsnitlige egenkapi-tal i løbet af året og omfatter kun ikke-personligt ejede firmaer.

Vis hele teksten »
« Minimer teksten
Statistik­dokumentation

Regnskabsstatistik for private byerhverv

Del sidens indhold
GPS-ur i hvert tredje hjem

3. maj 2023

I 2023 har tre ud af ti familier et eller flere GPS-ure, hvilket er en fortsat fremgang fra 2020, hvor kun to ud af ti havde et eller flere GPS-ure. Fire ud af ti familier har et eller flere aktivitetsure eller aktivitetsmålere, der bl.a. kan angive antal skridt, puls mv. Her er ligeledes sket en fremgang fra 2020 til 2023. Nyere transportmidler er kommet ind på det danske marked, såsom el-cykler, el-scootere, el-løbehjul o.l., og det findes i 2023 i hvert sjette hjem. Den mest brugte er el-cyklen, som findes i hvert syvende hjem. Hver tredje familie har en eller flere spillekonsoller i hjemmet, mens kun knap en ud af ti familier har en eller flere VR headset/VR briller, der bruges til at træde ind i en virtuel verden via lyd eller billeder.

Elektronik i hjemmet  2023

3. maj 2023 - Nr. 154

Hent som PDF

Næste udgivelse: Ingen planlagt

Alle udgivelser i serien: Elektronik i hjemmet

Kontakt

Dorthe Jensen, tlf. 23 11 15 62

Zdravka Bosanac, tlf. 61 15 16 74

Kilder og metode

Vi gennemfører undersøgelsen i april via telefoninterviews og internetbesvarelser (www.dst.dk/interview) med et repræsentativt udsnit af befolkningen i alderen 16-74 år. Resultaterne for de enkelte år har en stikprøveusikkerhed på 3 procentpoint, mens der er en usikkerhed på 5 procentpoint, når der sammenlignes mellem to år.

Vis hele teksten »
« Minimer teksten
Statistik­dokumentation

Elektronik i hjemmet (Afsluttet)

Del sidens indhold
A-indkomsten faldt markant i 2022

2. maj 2023

Ændret 02. maj 2023 kl. 11:14

Der var desværre en fejl i kortet, hvor København ikke fremgik. Fejlen er rettet.

Vis hele teksten »
« Minimer teksten

Den gennemsnitlige A-indkomst før skat udgjorde 322.300 kr. pr. person i 2022, hvilket er et fald på 17.400 kr. eller 5,1 pct. i forhold til 2021, målt i faste 2022-priser. Faldet betyder, at den gennemsnitlige A-indkomst i 2022 er tilbage på et niveau, der kun ligger lidt over niveauet for A-indkomsten i 2019, hvor den var 320.200 kr. pr. person (2022-priser). Årsagen til det markante fald i 2022 skal ses i lyset af den høje inflation på 7,7 pct. i forhold til året før.

Indkomststatistik (A-indkomst)  2022

2. maj 2023 - Nr. 152

Hent som PDF

Næste udgivelse: 1. maj 2024

Alle udgivelser i serien: Indkomststatistik (A-indkomst)

Kontakt

Uwe Pedersen, tlf. 23 72 65 69

Kilder og metode

Foruden A-indkomst findes også tabeller med tal for de samlede indkomster for personer og familier samt mål for indkomstulighed. Populationen i opgørelserne er personer med bopæl i Danmark primo og ultimo året i alderen over 14 år. A-indkomst dækker kun over løn og skattepligtige overførsler. Opgørelsen inkluderer fx ikke indkomst fra selvstændig virksomhed, afkast af aktier eller skattefrie ydelser.

Vis hele teksten »
« Minimer teksten
Statistik­dokumentation

Indkomststatistik
Lille fald i sundhedsudgifterne i 2022

28. april 2023

I 2022 faldt de samlede sundhedsudgifter med 5,3 mia. kr. fra 271,1 mia. kr. i 2021 til 265,7 mia. kr. i 2022. Faldet afspejler hovedsageligt færre COVID-19-relaterede udgifter. Udgifter til sundhed finansieres primært af det offentlige, idet den offentlige finansieringsandel udgør 85 pct. Husholdningerne finansierer 13 pct. af sundhedsudgifterne, mens sundhedsforsikringer står for de resterende 2 pct.

Udgifter til sundhed  2022

28. april 2023 - Nr. 151

Hent som PDF

Næste udgivelse: 29. april 2024

Alle udgivelser i serien: Udgifter til sundhed

Kontakt

Marianne Ahle Møller, tlf. 24 66 00 28

Kilder og metode

Statistikken giver en sammenhængende beskrivelse af sundhedsydelser, sundhedsaktører samt finansiering af sundhed i Danmark. Statistikken gør det muligt at identificere, hvad der forbruges, hvor det forbruges samt hvem der har finansieret forbruget. Statistikken dækker både finansiering fra det offentlige, husholdningers egenbetaling samt betaling fra sundhedsforsikringer. Statistikken er baseret på en lang række kilder. De offentlige kilder består af statsregnskabet, kommunernes og regionernes regnskaber, mens kilder til husholdningernes egenbetaling stammer fra hhv. forbrugsundersøgelsen samt oplysninger fra sundhedsdatastyrelsen. De COVID-19-relaterede udgifter er indsamlet ved kontakt til regionerne samt data modtaget fra Sundhedsdatastyrelsen på udgifter til behandling af COVID-19 patienter og udskilles ikke længere fra 2023. Detaljeret information omkring det tilskudsberettigede salg af lægemidler og regionernes udgifter til medicintilskud offentliggøres af Sundhedsdatastyrelsen hvert kvartal og kan findes på esundhed. Se mere på emnesiden Udgifter til sundhed.

Vis hele teksten »
« Minimer teksten
Statistik­dokumentation

Udgifter til sundhed (SHA)

Del sidens indhold
Uændret ledighed fra februar til marts

28. april 2023

Fra februar til marts faldt antallet af ledige marginalt med 100 til 81.300 personer. Herefter har ledighedsprocenten ligget uændret på 2,8 pct. af arbejdsstyrken for de første tre måneder af 2023. Ændringen fra februar til marts skyldtes 300 flere aktiverede ledige og 400 færre ikke-aktiverede ledige.

Arbejdsløsheden (md.)  marts 2023

28. april 2023 - Nr. 150

Hent som PDF

Næste udgivelse: 31. maj 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Detailsalget faldt i marts

28. april 2023

Detailsalget faldt samlet med 1,5 pct. fra februar til marts, når der korrigeres for prisudvikling, normale sæsonudsving og effekten af handelsdage. Varegruppen andre forbrugsvarer havde det største fald på 2,1 pct., mens beklædning mv. samt fødevarer og andre dagligvarer begge faldt med 1,0 pct. Efter store udsving under COVID-19 perioden har detailomsætningsindekset de seneste måneder ligget omkring niveauet fra før pandemien.

Detailomsætningsindeks  marts 2023

28. april 2023 - Nr. 148

Hent som PDF

Næste udgivelse: 30. maj 2023

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Byggebeskæftigelsen steg i første kvartal

28. april 2023

Ændret 17. juli 2023 kl. 10:20

Der var desværre fejl i Nyt, da der var skrevet forkerte kvartaler i tredje afsnit. Der var skrevet første kvatal 2023 i stedet for fjerde kvartal 2022. Fejlen er rettet, og rettelserne er markeret med rød.

Vis hele teksten »
« Minimer teksten

Byggebeskæftigelsen steg med 0,7 pct. fra 192.900 personer i fjerde kvartal 2022 til 194.400 personer i første kvartal 2023. Det kommer efter et tilsvarende fald i seneste kvartal, og byggebeskæftigelsen er nu på samme niveau som i første kvartal 2022, hvor der var 194.900 beskæftigede i byggebranchen. Det er anlægsentreprenører, der ser den største positive ændring med 4,4 pct. flere beskæftigede i forhold til seneste kvartal, mens maler- og glarmestrene viser et fald på 2,1 pct. Tallene er korrigeret for normale sæsonudsving.

Beskæftigede ved bygge og anlæg  1. kvt. 2023

28. april 2023 - Nr. 149

Hent som PDF

Næste udgivelse: 18. juli 2023

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Danmark havde igen i 2022 EU's største overskud

27. april 2023

Danmark havde i 2022 et overskud på de offentlige finanser (ØMU-saldoen) på 93,0 mia. kr. svarende til 3,3 pct. af BNP. Det er igen det største blandt EU-landene målt i forhold til BNP. Danmark har haft overskud på de offentlige finanser siden 2016 og har haft det største overskud i forhold til BNP blandt EU-landene hvert år siden 2019. 7 ud af de 27 EU-lande havde overskud på de offentlige finanser i 2022. De 27 EU-lande havde samlet set et underskud på 3,4 pct. af BNP, mens de 19 eurolande havde et underskud på 3,6 pct. af BNP.

Offentligt underskud og gæld i EU-landene  2022 (april-indberetning)

27. april 2023 - Nr. 147

Hent som PDF

Næste udgivelse: 26. oktober 2023

Alle udgivelser i serien: Offentligt underskud og gæld i EU-landene

Kontakt

Jesper Feddersen, tlf. 20 51 61 92

Martin Rasmussen, tlf. 24 77 42 71

Kilder og metode

Kilden er Eurostats
offentliggørelse pr. 21. oktober 2025 af Provision of deficit and debt data for 2024 - second notification.

Vis hele teksten »
« Minimer teksten
Statistik­dokumentation

Offentligt underskud og gæld i EU-landene

Del sidens indhold
Mere end en mio. feriehusovernatninger i marts

26. april 2023

I marts 2023 var der 1 mio. overnatninger i udlejede feriehuse - en stigning på 4 pct. sammenlignet med marts 2022. Tyske gæster stod for 702.000 af de samlede overnatninger, mens danske gæster stod for 278.000. Hermed steg de tyske overnatninger med 21 pct., hvorimod de danske faldt med 22 pct. i forhold til marts sidste år. Det var især landsdelene Syd- og Vestjylland, der var godt besøgt af turister, og samlet havde de to landsdele 697.000 overnatninger, hvilket svarer til næsten 70 pct. af alle overnatninger.

Feriehusudlejning  marts 2023

26. april 2023 - Nr. 146

Hent som PDF

Næste udgivelse: 24. maj 2023

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Fald i økologisk detailsalg

25. april 2023

Detailsalget af økologiske fødevarer i 2022 faldt 3 pct. og endte på 15,5 mia. kr. Faldet sker på baggrund af en kraftig vækst frem til 2020. Målt i mængder er faldet større - 9 pct. - da kiloprisen steg på de fleste varer. Detailsalget af alle økologiske fødevarer estimeres til 12 pct. af det samlede salg af fødevarer i 2022 mod 13 pct. i 2021.

Detailomsætningen af økologiske fødevarer  2022

25. april 2023 - Nr. 145

Hent som PDF

Næste udgivelse: 26. april 2024

Alle udgivelser i serien: Detailomsætningen af økologiske fødevarer

Kontakt

Martin Lundø, tlf. 51 46 15 12

Ditte Puk Andersen, tlf. 40 43 41 97

Kilder og metode

Statistikken er baseret på indberetninger fra de store supermarkedskæder samt de størstegrossisters salg til øvrige butikskæder, købmænd og kiosker (omregnet til detailsalg). Internethandel fra disse samt større, ikke-specialiserede internetbutikker er omfattet. Gård- og stalddørssalg og salg fra specialbutikker (fx grønthandlere) er ikke omfattet. Omsætningen er inklusiv moms. Kilopriser på økologiske varer udregnes ud fra forholdet mellem samlet omsætning og mængde. Der er ikke forudsat uændret sammensætning af forbruget, som i fxForbrugerprisindekset.

Vis hele teksten »
« Minimer teksten
Statistik­dokumentation

Detailomsætningen af økologiske fødevarer

Del sidens indhold
Aftagende prisstigninger i både Danmark og EU

24. april 2023

Den EU-harmoniserede inflation i Danmark faldt i marts 2023 til 7,3 pct. fra 8,3 pct. i februar 2023. I samme periode faldt den EU-harmoniserede inflation samlet i de 27 EU-lande fra 9,9 pct. til 8,3 pct., mens den i euroområdet faldt fra 8,5 pct. til 6,9 pct. I både Danmark og EU er det i høj grad prisændringer på brændstof, der trækker ned i den EU-harmoniserede inflation i marts i forhold til februar.

EU-harmoniseret forbrugerprisindeks  marts 2023

24. april 2023 - Nr. 144

Hent som PDF

Næste udgivelse: 23. maj 2023

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Turisterne vendte tilbage i 2022

21. april 2023

Ændret 04. september 2023 kl. 14:02

Der var en beklagelig fejl i årskørslen for 2022 vedr. feriehusovernatninger samt -udlejning, der ændrede data for maj 2022 samt året 2022. Tallene er rettet og markeret med rød.

Vis hele teksten »
« Minimer teksten

I 2022 var der i alt 64 mio. turistovernatninger i Danmark fordelt på feriehuse, hoteller, feriecentre, campingpladser, vandrerhjem, i lystbådehavne samt de mindre overnatningssteder. Det samlede antal overnatninger steg med 22 pct. svarende til 11,5 mio. overnatninger sammenlignet med 2021. De overnatninger, der blev tabt i 2020 og 2021 grundet COVID-19, blev dermed indhentet i 2022. Fremgangen i overnatninger var fordelt meget forskelligt. På hotellerne var der en fremgang på 7 mio. overnatninger svarende til 56 pct., og hotellerne stod for mere end halvdelen af den samlede stigning i overnatninger. Hotelovernatningerne udgjorde dermed den samme andel af de samlede overnatninger som før COVID-19. Med en stigning på 7,6 mio. udenlandske overnatninger vendte de udenlandske turister i 2022 stærkt tilbage til hoteller, feriecentre, vandrerhjem og campingpladser. Læs mere i afsnittet nedenfor.

Turistovernatninger i Danmark (år)  2022

21. april 2023 - Nr. 143

Hent som PDF

Næste udgivelse: 31. maj 2024

Alle udgivelser i serien: Turistovernatninger i Danmark (år)

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem

Feriehusudlejning

Del sidens indhold
Tillidsindikatorerne fortsætter stigning

21. april 2023

Erhvervstillidsindikatoren, der sammenvejer industri, bygge og anlæg, serviceerhverv og detailhandel, stiger fra 89,3 i marts til 90,7 i april og er nu i højeste niveau siden september. Tillidsindikatoren, der også inkluderer Forbrugerforventninger og således mere bredt belyser forventningerne til økonomien, stiger fra 80,9 i marts til 84,3 i april. Som det fremgår af figuren nedenfor har den samlede tillidsindikator i lang tid ligget under erhvervstilliden, hvilket afspejler, at forbrugerforventningerne har været lavere end forventningerne i erhvervslivet. De seneste måneder er spændet mellem kurverne mindsket i takt med, at forbrugerforventningerne er steget mere end erhvervstilliden.

Konjunkturbarometer for erhvervene  april 2023

21. april 2023 - Nr. 142

Hent som PDF

Næste udgivelse: 23. maj 2023

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Kommunernes nettodriftsudgifter var 388,6 mia. kr.

21. april 2023

Kommunernes samlede nettodriftsudgifter var 388,6 mia. kr. i 2022. Det er en stigning på 2,5 pct. eller 9,3 mia. kr. i forhold til 2021 i løbende priser. Folkeskolen m.v. og tilbud til ældre - som primært er ældrepleje og hjemmehjælp - var ligesom tidligere år de største poster i kommunernes regnskaber med nettodriftsudgifter for hhv. 60,7 og 51,9 mia. kr., hvilket svarer til hhv. 15,6 og 13,4 pct. af de samlede nettodriftsudgifter. Udgifter til senior- og førtidspension voksede mest i 2022 med en stigning på 2,8 mia. kr. til 33,0 mia. kr., hvilket svarer til en udgiftsvækst på 9,3 pct. Kommunernes udgifter er i høj grad styret af Aftale om kommunernes økonomi for 2022 mellem regeringen og Kommunernes Landsforening.

Kommuner og regioners regnskaber  2022

21. april 2023 - Nr. 140

Hent som PDF

Næste udgivelse: 24. april 2024

Alle udgivelser i serien: Kommuner og regioners regnskaber

Kontakt

Jeppe Føge Jensen, tlf. 40 22 58 23

Kilder og metode

Statistikken over kommunernes og regionernes regnskaber udarbejdes på grundlag af detaljerede regnskabs oplysninger for de enkelte kommuner og regioner. Flere oplysninger findes på emnesiden og i statistikdokumentationen. Se også nøgletal på kommunekort.

Vis hele teksten »
« Minimer teksten
Statistik­dokumentation

Budgetter og årsregnskaber for kommuner og regioner

Del sidens indhold
5.400 flere lønmodtagere i februar

21. april 2023

I februar steg antallet af lønmodtagere med 5.400, hvilket svarer til en stigning på 0,2 pct. sammenlignet med januar. Bortset fra et lille fald i juli 2022 er lønmodtagerbeskæftigelsen steget 25 måneder i træk. I februar var der 2.983.500 personer med lønmodtagerjob. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  februar 2023

21. april 2023 - Nr. 141

Hent som PDF

Næste udgivelse: 22. maj 2023

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Fortsat forbedret forbrugertillid

20. april 2023

Forbrugertilliden stiger i april til minus 18,2, fra minus 23,1 måneden før, og den er dermed på det højeste niveau siden marts 2022, hvor den var minus 14,4. Indikatoren er altså stadig negativ, men forbedret for sjette måned i træk. Gennemsnittet for de seneste seks måneder ligger på minus 25,3. Selvom næsten alle indikatorer, forbrugertilliden beregnes på, stadig er negative, er forbrugernes vurderinger af især familiens og Danmarks nuværende økonomiske situation mærkbar mindre negative end måneden før. Stigningen i forbrugertilliden skyldes således primært en markant stigning i vurderingerne af Danmarks og familiens egen nuværende økonomiske situation samt købelysten. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  april 2023

20. april 2023 - Nr. 139

Hent som PDF

Næste udgivelse: 22. maj 2023

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Flest mænd modtog tidlig pension i 2022

20. april 2023

Ændret 17. januar 2024 kl. 09:28

En lille gruppe af brøkpensionister på seniorpension var fejlagtigt klassificeret som førtidspensionister, hvilket betyder, at antallet af seniorpensionister var en smule undervurderet og antallet af førtidspensionister tilsvarende overvurderet. Desuden er aldersberegningen for pensionisterne ændret til opgørelsestidspunkt ultimo måneden, hvor den tidligere har været primo måneden. Dette medfører således, at en mindre del af pensionisterne nu er klassificeret som værende 1 år ældre, end de var før rettelsen. Tallene er rettet og markeret med rød.

Vis hele teksten »
« Minimer teksten

I december 2022 var der 10.600 mænd og 11.500 kvinder, der modtog seniorpension. Det er en stigning på 3.600 for mænd og 4.100 for kvinder i forhold til december 2021. Seniorpensionen afløste seniorførtidspensionen fra januar 2020. Ser man på tidlig pension, som blev indført i januar 2022, så var der 5.700 mænd og 4.300 kvinder på ordningen i december 2022. Der var altså flere mænd end kvinder på tidlig pension og omvendt flere kvinder end mænd på seniorpension.

Folke- og førtidspension  2023

20. april 2023 - Nr. 138

Hent som PDF

Næste udgivelse: 19. april 2024

Alle udgivelser i serien: Folke- og førtidspension

Kontakt

Morten Steenbjerg Kristensen, tlf. 20 40 38 73

Kilder og metode

Statistikken om sociale pensioner er baseret på Danmarks Statistiks pensionsregister. Oplysningerne kommer fra de it-systemer, der administrerer udbetaling af social pension.

Vis hele teksten »
« Minimer teksten
Statistik­dokumentation

Folke- og førtidspension (md.)

Del sidens indhold
Antallet af anmeldte butikstyverier stiger fortsat

19. april 2023

I første kvartal 2023 blev der anmeldt 5.960 butikstyverier, når der er korrigeret for sæsonudsving. Dette svarer til en stigning på 9 pct. i forhold til fjerde kvartal 2022. Antallet af anmeldte butikstyverier har været markant stigende siden fjerde kvartal 2021, hvor der blev anmeldt 3.735 butikstyverier, når der er korrigeret for sæsonudsving. Det svarer til en stigning på 60 pct. når fjerde kvartal 2021 sammenlignes med første kvartal 2023. Den markante stigning siden første kvartal 2021 skyldes særligt flere anmeldelser i kategorierne butikstyveri købmand/supermarked/mejeri og butikstyveri fra andre forretninger.

Kriminalitet (kvt.)  1. kvt. 2023

19. april 2023 - Nr. 137

Hent som PDF

Næste udgivelse: 4. august 2023

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold